stanford-oval/wikipedia huggingface dataset:
האחים (סדרת טלוויזיה)
העלילה והדמויות

הסדרה פותחת במותו של אב המשפחה ומי שהקים את חברת ההובלות "האמונד". בקריאת הצוואה לאחר מותו מתברר שהוא הוריש את השליטה בחברה במשותף לשלושת בניו, השונים באופיים והמסוכסכים ביניהם: אדוארד, הבכור; בריאן, רואה חשבון הנשלט על ידי אשתו ודייוויד הצעיר, הולל תאב בצע וחלש אופי. שותפה נוספת בשליטה בחברה היא מזכירתו לשעבר של האב, ג'ניפר קינגסלי, שמסתבר שהייתה פילגשו ואם בתו. מי שלכאורה לא קיבלה דבר היא אם המשפחה, מרי, אך מתברר שלמעשה היא שולטת בכל הנעשה במשפחתה על ידי יצירת בריתות בין בניה ונשותיהם. סיטואציה בסיסית זו, המוצגת בפרק הראשון כאקספוזיציה, טומנת בחובה כר נרחב ליחסים, מריבות, קנאות ושנאות הנפרשות לאורך כל פרקי הסדרה.
אדוארד, שבתחילה זועם על ג'ניפר, מתחתן איתה לבסוף, לזעמה של אם המשפחה, אשתו של בריאן, האח האמצעי המוכשר והאהוד, בוגדת בו ודייוויד הצעיר מסתבך בשערוריות ומנסה לפנות לפוליטיקה לזמן קצר.
דמויות חשובות נוספות היו מנהיג איגוד העובדים של החברה, ביל ריילי; איש עסקים אוסטרלי בשם הארי קרטר המנסה להשתלט על החברה ועוד. השליטה בחברה ניטלה סופית מן המשפחה על ידי פול מארוני, הנבל העיקרי של הסדרה, ואחת המטרות המוקדמות לשנאה בסדרות טלוויזיה (במובן זה הטרים את דמותו של ג'יי אר יואינג). הוא הוצג כקפיטליסט תאב-ממון וחסר לב שכל המניע אותו היה מרוץ אחר רווח ועוצמה אישית וזאת תוך דריסת כל כללי המוסר. אחת הדמויות המורכבות יותר בסדרה הייתה דמותה של אשת העסקים ג'ין מקסוול. היא פעלה במניפולטיביות ובערמומיות, ללא מצפון. בינה ובין מארוני נרקמו יחסי שנאה-משיכה ותככיהם הלכו והסתבכו עד שאיבדו כל הגיון פנימי. הדמות שייצגה נפוצה מאז באופרות סבון וגולמה בדמויות כמו אלכסיס קרינגטון (בגילומה של ג'ואן קולינס) בשושלת או עידית לינוביץ' (בגילומה של גילת אנקורי בסדרה הישראלית רמת אביב גימל.
סיומה של החברה הגיע בחטף. בפרק האחרון של העונה הרביעית הציל מארוני את "האמונד" מפני השתלטות עוינת על ידי מיזוגה בחברה הולנדית, בניגוד לדעת המשפחה. אולם הסדרה הופסקה על ידי BBC בשלב זה ולא נוצרו פרקים נוספים.
מפיקי הסדרה, כנהוג באופרת סבון, "טיפלו" בדמויות באופן שיתאים לחוזים עם השחקנים. השחקן ששיחק את אדוארד התחלף לאחר עשרה פרקים; אשתו של דייוויד, ג'יל, "מתה" בין עונות הסדרה ללא הסבר והכנה מוקדמת ובריאן נעלם למשך זמן ארוך.
"האחים" וישראל

"האחים" הייתה למעשה אופרת הסבון הראשונה ששודרה במדינת ישראל. הקהל, שצפה בערוץ בודד, ולא היה לו ניסיון צפייה בדוגמאות דומות, התייחס אל הסדרה ברצינות, עקב אחריה משבוע לשבוע ושוחח אודות הפרק ששודר, תוך ניתוחו, במקומות העבודה והלימודים.
בשנת 1977 הוציאה הוצאת רמדור ארבעה כרכים ובהם עלילת "האחים" בתרגום ועריכת נוגה שמש. לאחר סיום הקרנת העונה האחרונה הגיעו כמה משחקני הסדרה לביקור בישראל. הביקור קיבל אופי ממלכתי כמעט כאשר השחקנים התארחו אצל ראש עיריית תל אביב-יפו, שלמה להט וקיבלו טלפון משר החוץ, משה דיין, שאף התלוצץ ואמר שאילו ישראל הייתה מותקפת ביום רביעי בשמונה בערב, היא הייתה נתפסת לא מוכנה כיוון שכולם היו צופים ב"האחים".
בראיונות שנערכו עם השחקנים למעלה משלושים שנה לאחר תום הקרנת הסדרה הם ציינו בחום את הביקור בישראל ואת האהדה חסרת התקדים לה זכו. הסדרה זכתה למעמד של סדרה נערצת גם בהולנד ובסקנדינביה.
הערות שוליים

↑  מהתוכנית "אחרי שהם היו מפורסמים" מ-2002
Unarmed (best of 25th anniversary)

Unarmed-Best of 25th Anniversary (בתרגום חופשי: "בלתי חמוש - המיטב של 25 שנות פעילות") הוא אלבום אוסף של להקת הפאוור מטאל הגרמנית Helloween. ייחודו ביחס לשאר אלבומי הלקט למיניהם הוא שכל שיר באלבום מוצג באופן שונה מגרסת הופעתו המקורית. בנוסף לחברי הלהקה, השתתפו בהפקת האלבום אמנים אורחים רבים.
האלבום הגיע במצעד אלבומים הגרמניים למקום 39.
רשימת רצועות

"Dr. Stein" (במקור-The Keeper of the Seven Keys pt. 2)
"Future World" (במקור-The Keeper of the Seven Keys pt. 1)
"If I Could Fly" (במקור- The Dark Ride)
"Where the Rain Grows" (במקור-Master of the Rings)
"The Keeper's Trilogy" (טרילוגיית שירים. במקור-The Keeper of the Seven Keys pt. 1+2)
"Eagle Fly Free" (במקור-The Keeper of the Seven Keys pt.2)
"Perfect Gentleman" (במקור-Master of the Rings)
"Forever And One" (במקור-The Time of the Oath)
"I Want Out" (במקור-The Keeper of the Seven Keys pt 2)
"Fallen to Pieces" (במקור-Gambling With the Devil)
"A Tale that Wasn't Right" (במקור-The Keeper of the Seven Keys)
"Why" (מקור-Master of the Rings)
The Keeper's Trilogy

שיר זה הוא שיר מיוחד, שלא מבוצע במלואו באף אחד מאלבומי הלהקה. קטע זה הוא שילוב של מספר קטעים מתוך השירים "Halloween", "The Keeper of the Seeven Keys" ו-"A King for a 1000 Years", הלקוחים מתוך שני חלקי האלבום "The Keeper of the Seven Keys". כל שיר מנוגן בגרסה אקוסטית ורגועה.
בהקלטת קטע זה נעזרה הלהקה בתזמורת פראג, המונה כ-70 נגנים.
קרדיטים

אנדי דריס - שירה
מייקל וויקאת' - גיטרה (מלבד טראק מספר 6)
מרכוס גרוסקופף - בס (מלבד טראק מספר 6)
סשה גרסטנר - גיטרה
דני לובל - תופים (מלבד טראק מספר 6)
התזמורת הסימפונית פראג - (טראקים 5 ו-11)
גרו דרנק - אקורדיון (חבר בלהקת "זעם בבית השחיטה")
פיטר מאפאי - גיטרה (טראקים 2,4,7 ו-9)
אלבי דונלי - סקסופון (טראק 1)
מטיאס אולמר - פסנתר (טראקים 1,3,5,10,11)
ניפי נויה - כלי הקשה (טראקים ו-4,6,7,9,10)
חברי הטריו המוזיקלי "הלסונגס" (הריאט אוהלסון, קאלה קארלסון, ג'והן ברינגהד) - פסנתר, גיטרה ודואט שירה (טראק 6)
ההרכב הקולי "ג'רג'וראין" - מקהלה
צ'ארלי באופיינד - מפיק (מלבד טראק 6)
פיטר אריקסון - מפיק (טראק 6)
Tia Tamera

Tia Tamera (בעברית: טיה טמרה) הוא סינגל שהוקלט על ידי הראפרית האמריקאית דוג'ה קאט, בשיתוף הראפרית ריקו נאסטי, מתוך אלבום הבכורה שלה Amala. השיר יצא לאור ב-21 בפברואר 2019, על ידי חברות התקליטים קימוסבי רקורדס ו-RCA רקורדס, כסינגל החמישי והאחרון מתוך האלבום.
השיר זכה להצלחה רבה כאשר קיבל חשיפה בטיקטוק, תוך שהפך שם לוויראלי.
רקע וכתיבה

השיר נכתב על ידי דוג'ה קאט, דייוויד ספרקר, קרטיס מקנזי, לידיה אסרט וריקו נאסטי והופק על ידי דוג'ה קאט וקרטיס מקנזי. שיתוף הפעולה הזה הוא הראשון בין דוג'ה קאט וריקו נאסט, תוך היותו שיתוף הפעולה היחיד שנכלל במהדורת הדלוקס של Amala.
עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום. כמו כן, צבר השיר למעלה מ-70 מיליון השמעות בספוטיפיי.
הרכב ומילים

בשיר יש אזכורים של ידוענים שונים כדוגמת: אליה, סיה פרלר, ונוס ויליאמס, סרינה ויליאמס, רג'ינה הול, ויז קאליפה, ניה לונג ומדאה. כמו כן, יש בשיר אזכורים של ארגונים שונים כדוגמת: Genius ואנשים למען יחס מוסרי לבעלי חיים, וסרטים כדוגמת "סיפור הפרברים" ומותגים כדוגמת: ראש דשא, איקאה ונוקיה.
שם השיר נגזר משמותיהן של השחקנית טיה מוורי והשחקנית טמרה מוורי.
וידאו קליפ

האודיו הרשמי של השיר הועלה לערוץ היוטיוב של דוג'ה קאט ב-20 בפברואר 2019. האודיו זכה להצלחה נאה כאשר צבר למעלה מ-5 מיליון צפיות. למחרת, העלתה דוג'ה קאט לערוץ היוטיוב שלה גם את הווידאו קליפ הרשמי של השיר, בו מתארחת ריקו נאסטי.
נכון למאי 2020, מונה הצפיות של הקליפ עומד על למעלה מ-45 מיליון צפיות.
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | זהב | 20,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 31 בינואר 2019 | הזרמת מוזיקה • הורדה דיגיטלית | קימוסבי • RCA |  |
הערות שוליים

↑  דוג'ה קאט, דייוויד ספרקר, קרטיס מקנזי, לידיה אסרט, ריקו נאסטי
1 2 3 4  Tia Tamera (feat. Rico Nasty), נבדק ב-2020-02-28
↑  Cat Zhang, The Mystery of Doja Cat’s Unimpeachable TikTok Reign, Pitchfork (באנגלית)
1 2 3 4  Doja Cat (Ft. Rico Nasty) – Tia Tamera (באנגלית), נבדק ב-2020-02-28
↑  Amala (Deluxe Version), נבדק ב-2020-02-28
↑  Doja Cat & Rico Nasty 'Tia Tamera' Video: Watch, Billboard, ‏2019-02-21
↑  The Ones: Doja Cat’s “Tia Tamera” [ft. Rico Nasty], Pitchfork (באנגלית)
↑  Doja Cat & Rico Nasty Team Up For The Hilarious "Tia Tamera", idolator, ‏2019-02-21
1 2  Doja Cat - Tia Tamera ft. Rico Nasty
1 2  Doja Cat - Tia Tamera (Official Video) ft. Rico Nasty
↑  Gold & Platinum, RIAA (באנגלית אמריקאית)
↑  CERTIFICADOS – Pro-Música Brasil, pro-musicabr.org.br
↑  Tia Tamera (feat. Rico Nasty), נבדק ב-2020-05-23
| דוג'ה קאט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Amala • Hot Pink • Planet Her • Scarlet |  |
| מיני-אלבומים | Purrr! |  |
| סינגלים | "So High" • "No Police" • "Roll with Us" • "Go to Town" • "Candy" • "Mooo!" • "Tia Tamera" • "Juicy" • "Bottom Bitch" • "Rules" • "Cyber Sex" • "Boss Bitch" • "Say So" • "Like That" • "Freak" • "Do It (Remix)" • "Del Mar" • "Streets" • "Kiss Me More" • "You Right" • "Need to Know" • "Woman" • "Handstand" • "Freaky Deaky" • "Get Into It (Yuh)" • "Vegas" • "Attention" • "Paint The Town Red" |  |
| השתתפות בסינגלים | "Make That Cake" • "In Your Eyes (Remix)" • "Pussy Talk" • "To Be Young" • "Shimmy" • "Baby, I'm Jealous" • "Best Friend" • "34+35 (Remix)" • "Dick" • "I Like You (A Happier Song)" |  |
| שירים אחרים | "Won't Bite" • "BMO (Remix)" • "Motive" • "Ain't Shit" |  |
| סיבובי הופעות | Hot Pink Tour |  |
| --- | --- |
בקרת זהויות :  MusicBrainz release group: 6e1b2575-c94a-4369-b948-85102454bf1c
Viva Kids Vol. 2

Viva Kids Vol. 2 הוא אלבום הילדים השני של הזמרת-יוצרת המקסיקנית טליה. האלבום יצא לאור ב-29 במאי 2020, על ידי חברת התקליטים סוני מיוזיק לטין. בשנת 2014, הוציאה טליה את אלבום הילדים הראשון שלה Viva Kids Vol. 1, ולאור הצלחתו יצא אלבום הילדים הזה.
האלבום יצא בפורמט של הורדה דיגיטלית ובפורמט של הזרמת מוזיקה.
רשימת רצועות

| Viva Kids Vol>  2.מס' | Viva Kids Vol>  2.שם | Viva Kids Vol>  2.משך | Viva Kids Vol>  2. | Viva Kids Vol>  2. | Viva Kids Vol>  2. | Viva Kids Vol>  2. | Viva Kids Vol>  2. | Viva Kids Vol>  2. | Viva Kids Vol>  2. |
| --- | --- | --- | --- | --- | --- | --- | --- | --- | --- |
| 1. | Mi No Cumpleaños  | 2:21 |  |  |  |  |  |  |  |
| 2. | La Canción de la Efe  | 2:12 |  |  |  |  |  |  |  |
| 3. | Salto  | 2:36 |  |  |  |  |  |  |  |
| 4. | Iuuuuu  | 2:47 |  |  |  |  |  |  |  |
| 5. | La Vacuna  | 3:03 |  |  |  |  |  |  |  |
| 6. | Una Cucaracha  | 1:59 |  |  |  |  |  |  |  |
| 7. | No Quiero Verduras  | 2:27 |  |  |  |  |  |  |  |
| 8. | Es un Pedo  | 2:39 |  |  |  |  |  |  |  |
| 9. | Diente  | 2:16 |  |  |  |  |  |  |  |
| 10. | No Se Trata de Ganar  | 2:22 |  |  |  |  |  |  |  |
| 11. | Los Reyes Magos  | 3:00 |  |  |  |  |  |  |  |
| 12. | Yo Puedo Sola  | 2:17 |  |  |  |  |  |  |  |
| 13. | Miedo-Terror  | 2:20 |  |  |  |  |  |  |  |
| 14. | Mis Tradiciones  | 2:28 |  |  |  |  |  |  |  |
| 15. | A Dormir  | 4:20 |  |  |  |  |  |  |  |
| משך כולל: | משך כולל: | 39:07 |  |  |  |  |  |  |  |
הערות שוליים

1 2 3 4  Viva Kids, Vol. 2 by Thalia, Apple Music (באנגלית אמריקאית)
↑  Viva Kids, Vol. 1 by Thalia, Apple Music (ב־Canadian English)
טום וילקינסון

| --- | --- |

טום וילקינסון
 לידה:  5 בפברואר 1948 לידס, הממלכה המאוחדת 
 פטירה:  30 בדצמבר 2023 (בגיל 75) לונדון, הממלכה המאוחדת 
 שם לידה:  Thomas Jeffery Wilkinson 
 מדינה:  הממלכה המאוחדת 
 תקופת הפעילות:  1975–2023 (כ־48 שנים)
 עיסוק:  שחקן
 מקום לימודים:  האקדמיה המלכותית לאמנות הדרמה (1973)  אוניברסיטת קנט 
 בן או בת זוג:  דיאנה הרדקאסל (5 בינואר 1988–30 בדצמבר 2023) 
 מספר צאצאים:  2 
 פרסים והוקרה:  פרס אמי לשחקן המשנה הטוב ביותר במיני סדרה או סרט טלוויזיה (2008)  פרס גילדת שחקני המסך לצוות השחקנים הטוב ביותר בסרט קולנוע (1998)  פרס באפט"א לשחקן המשנה הטוב ביותר (1998)  פרס גילדת שחקני המסך לצוות השחקנים הטוב ביותר בסרט קולנוע (1999)  פרס גילדת שחקני המסך לצוות השחקנים הטוב ביותר בסרט קולנוע (1998)  פרס גילדת שחקני המסך לצוות השחקנים הטוב ביותר בסרט קולנוע (1999)  פרס אינדפנדנט ספיריט לשחקן הראשי הטוב ביותר (2002)  פרס מעגל מבקרי הקולנוע של ניו יורק לשחקן הטוב ביותר (2001)  פרס סטלייט לשחקנית המשנה הטוב ביותר - סרט קולנוע (2007)  קצין במסדר האימפריה הבריטית 
 פרופיל ב-IMDb
 
תומאס ג'פרי "טום" וילקינסון (באנגלית: Thomas Geoffrey "Tom" Wilkinson;‏ 5 בפברואר 1948 – 30 בדצמבר 2023) היה שחקן קולנוע, טלוויזיה ותיאטרון אנגלי. הוא היה מועמד לפרס אוסקר לשחקן הטוב ביותר עבור תפקידו בסרט "בחדר המיטות" (2001) ולפרס אוסקר לשחקן המשנה הטוב ביותר עבור תפקידו בסרט "מייקל קלייטון" (2007). בשנת 2009, הוא זכה בפרס גלובוס הזהב ובפרס אמי לשחקן המשנה הטובה ביותר עבור תפקידו בתור בנג'מין פרנקלין במיני-סדרה "ג'ון אדמס" של רשת HBO.
רחבעם

ערך זה עוסק במלך יהודה הראשון. אם התכוונתם למשמעות אחרת, ראו .
מפת הממלכה המחולקת: ממלכת ישראל בצפון וממלכת יהודה בדרום.
רְחַבְעָם הוא דמות מקראית, מלך יהודה הראשון, בנו של שלמה המלך מאשתו נעמה העמונית. מוזכר בשני מקורות תנ"כיים: מלכים א פרקים יא-יד, ודברי הימים ב פרקים ט-יב. לפי המקרא, רחבעם הומלך לאחר מות אביו, ובתקופתו התפלגה ממלכת ישראל המאוחדת לשתי ממלכות נפרדות: ממלכת יהודה בדרום וממלכת ישראל בצפון.
רקע

בספר מלכים א' מתואר שבסוף ימיו של שלמה החלה הממלכה הגדולה שהקים דוד אביו להתערער. הסיבה לכך היא ששלמה שנשא נשים נוכריות רבות, תמך בפולחן האלילים שאותן נשים הביאו עמן מארצותיהן. בעקבות כך החליט ה' לקרוע את הממלכה לשתיים, לאחר מותו של שלמה. ה' שולח אויבים מבחוץ להילחם בישראל, את הדד האדומי ורזון בן אלידע הארמי. בתוך ישראל מתארגנת מרידה שמונהגת על ידי ירבעם בן נבט. ירבעם נתמך על ידי הנביא אחיה השילוני. המרידה לא מצליחה וירבעם בורח לשישק מלך מצרים.
שלטון רחבעם

רחבעם הומלך בירושלים [דרוש מקור] ומשם יצא לשכם כדי לקבל את אישורם של שאר שבטי ישראל. בן 41 במולכו ו-17 שנה נמשכה מלכותו. בתקופתו חל הפיצול בין ממלכת יהודה, עליה שלט הוא, לבין ממלכת ישראל שנשלטה על ידי ירבעם בן נבט. בתקופתו עלה שישק מלך מצרים למלחמה ביהודה, ב-924 לפנה"ס, ושדד את אוצרות הזהב מבית המקדש. לאחר מותו נקבר בירושלים, ובנו אביה ירש את שלטונו.
עלייתו לשלטון של רחבעם

כאשר שמע ירבעם ששלמה מת, חזר ממצרים ובא יחד עם עוד נציגים משבטי ישראל לדבר עם רחבעם. דרישתם הייתה להוריד את נטל המיסים שהונהג בתקופת שלמה. רחבעם ביקש מהנציגים שיתנו לו שלושה ימים לשקול את הנושא. רחבעם מתייעץ עם הזקנים שהיו יועצי אביו והם מייעצים לו לקבל את דרישות העם. לאחר מכן נועץ בחבריו הצעירים והם יעצו לו להפגין את כוחו בכך שלא יקבל את הדרישות, ובנוסף להכביד על העם בעוד מיסים: ”אָבִי הִכְבִּיד אֶת עֻלְּכֶם, וַאֲנִי אֹסִיף עַל עֻלְּכֶם; אָבִי יִסַּר אֶתְכֶם בַּשּׁוֹטִים, וַאֲנִי אֲיַסֵּר אֶתְכֶם בָּעַקְרַבִּים”. רחבעם מקבל את עצת חבריו, ובעקבות כך חלה התקוממות בעם ישראל. הכתוב מציין שעל אף שהדעת הייתה נותנת לקבל את עצת הזקנים, בכל זאת לא קבל אותה - ”כִּי הָיְתָה סִבָּה מֵעִם יְהוָה לְמַעַן הָקִים אֶת דְּבָרוֹ אֲשֶׁר דִּבֶּר יְהוָה בְּיַד אֲחִיָּה הַשִּׁילֹנִי אֶל יָרָבְעָם בֶּן נְבָט”. רחבעם שולח את אדרם גובה המיסים, אולי כדי לפייס את העם, אך תגובת העם היא הריגתו בסקילה. רחבעם חש בסכנה לחייו ובורח במרכבתו לירושלים. בכך החל הפיצול המדיני שהוביל לשתי ממלכות נפרדות, ממלכת ישראל בצפון, וממלכת יהודה בדרום.
תקופת הפיצול והשלכותיה

ברגע שירבעם הומלך למלך על ישראל, ניסה רחבעם להגיב במלחמה וגייס צבא של מאה ושמונים אלף לוחמים משבט יהודה ובנימין. בעקבות אזהרתו של שמעיה הנביא לא להילחם בישראל, פיזר רחבעם את הצבא שגייס, אך נותר סכסוך מתמיד בין הממלכות.
תחילת הפיצול הייתה מבלבלת עבור כל נושא הפולחן שהיה נסוב סביב ירושלים. הכוהנים והלווים מהמרחב של ממלכת ישראל תחת שליטת ירבעם החלו לעבור לירושלים. אחריהם החלו חלק מבני ישראל להמשיך ולקיים את הפולחן בירושלים, מה שקומם את ירבעם שניסה לאחד את המדינה החדשה – בחלוקה מדינית ודתית. ירבעם בנה מקומות פולחן חדשים בבית אל ובדן, בקריאת תגר על ההגמוניה הדתית של ירושלים. יחד עם הפולחן בבית המקדש שבירושלים, התפתחה בימי רחבעם גם עבודת האלילים ונהייתה נפוצה יותר.
הערים המבוצרות של רחבעם

ספר דברי הימים מספר כי רחבעם בנה וביצר חמש עשרה ערים ביהודה: וַיִּבֶן אֶת-בֵּית-לֶחֶם וְאֶת-עֵיטָם, וְאֶת-תְּקוֹעַ. וְאֶת-בֵּית-צוּר וְאֶת-שׂוֹכוֹ, וְאֶת-עֲדֻלָּם. וְאֶת-גַּת וְאֶת-מָרֵשָׁה, וְאֶת-זִיף. וְאֶת-אֲדוֹרַיִם וְאֶת-לָכִישׁ, וְאֶת-עֲזֵקָה. וְאֶת-צָרְעָה, וְאֶת-אַיָּלוֹן, וְאֶת-חֶבְרוֹן. רוב הערים נמצאות במרכז נחלת שבט יהודה ולא בגבולות הממלכה. חלק מהביצורים האלה נחשף בחפירות ארכאולוגיות (לכיש, עזקה, חברון). לא ברורה מטרתה של מערכת הביצורים, דעה אחת טוענת כי רשימת הערים משקפת את חלוקת ממלכת יהודה לאזורי מנהל חדשים לאחר פילוג הממלכה, דעה אחרת טוענת שמדובר בביצורים להגנת יהודה לפני או אחרי מסע שישק, דעה נוספת טוענת כי הערים המבוצרות נבנו עבור הכוהנים והלויים שישבו ב-35 ערי הלויים בממלכת ישראל ולאחר הפילוג נאלצו לחזור ליהודה, היות שירבעם הדיח אותם מתפקידיהם. הביצורים נדרשו כדי להגן על הרכוש של בעלי התפקידים שקיבלו מעשר מכל התוצרת החקלאית בממלכה. הנושא של עבודת ה' ומעמד הכוהנים והלויים היה חשוב מאוד לסופר דברי הימים ולכן הדיווח על כך נזכר רק בספרו.
בנוסף יש לציין שחלק מהערים ממוקמות במרכז יהודה, וחלק בדרום, אבל אף אחת לא ממוקמת בצפון כלומר בגבול עם ממלכת ישראל. ייתכן שרחבעם ראה בשכנה הצפונית מחוז מורד רק באופן זמני שתשוב לממלכתו במוקדם או מאוחר, וסירב לבצר את הגבול במעשה שייראה כהכרה בעצמאותה.
מסע שישק

החלשות בית המלוכה בירושלים מאובדן שבטי ישראל הצפוניים הזמינה התקפה מדרום. על פי ספרי מלכים ודברי הימים, בשנה החמישית למלכותו של רחבעם פלש שישק מלך מצרים לארץ ישראל, ושדד את אוצרות בית המקדש בירושלים, ומכללם גם את כל מגיני הזהב שעשה שלמה. רחבעם שחזר את מגיני הזהב שנגנבו והחליפם בנחושת. על מסע שישק ידוע מכתובת שנמצאה על קירותיו של מקדש אמון בכרנכ שבמצרים. נמצא תחריט ובו רשימת טופונימים המכילה כ-150 שמות מקומות אותם כבש שישק בארץ ישראל. ירושלים לא מופיעה ברשימת השמות של שישק, אולם בכתובות שלו מופיעות ערים אחרות בממלכת יהודה כגון: איילון וגבעון.
משפחת רחבעם

רחבעם נשא 18 נשים ו-60 פילגשים, ונולדו לו 28 בנים ו-60 בנות.
מבין נשותיו מוזכרות שתי נשים מחצר המלוכה לבית דוד:
מחלת (נכדתו של דוד), שאביה היה ירימות בן דוד, ואמה הייתה אביהיל בת אליאב בן ישי (דברי הימים ב יא, יח). בניהם היו: יְעוּשׁ, שְׁמַרְיָה, זָהַם.
מעכה בת אבישלום (בת דודו מצד אביה אבשלום בן דוד), נינתו של תלמי מלך גשור. בניהם היו: אֲבִיָּה, עַתַּי, זִיזָא, שְׁלֹמִית.
הדגשת נשים אלה מבין 18 הנשים של רחבעם מלמדת על מוצאן המלכותי המיוחס. מעכה בת אבשלום הייתה האהובה על רחבעם יותר מכל נשיו ולכן מינה את בנה אביה ליורש העצר, אף על פי שלא היה הבן הבכור. כפיצוי, נתן לשאר בניו כהונת ניצבים בערים שביצר.
לקריאה נוספת

זכריה קלאי, ממלכת רחבעם, ארץ-ישראל: מחקרים בידיעת הארץ ועתיקותיה י', 1971, עמ' 245–254
הערות שוליים

↑  ספר מלכים א', פרק י"ד, פסוק כ"א.
↑  ספר דברי הימים ב', פרק י"א, פסוקים ה'–י'.
↑  ספר דברי הימים ב', פרק י"א, פסוק י"ד.
↑  ספר מלכים א', פרק י"ד, פסוקים כ"ה–כ"ו; ספר דברי הימים ב', פרק י"ב, פסוקים ב'–י"ב.
↑  ספר דברי הימים ב', פרק י"א, פסוקים כ"ב–כ"ג.
|  שלמה המלך |
| --- | --- | --- |
| משפחתו | דוד • בת שבע • נעמה העמונית • בת פרעה • רחבעם • מלכת שבא |  |
| חיבורים שיוחסו לו | משלי • קהלת • שיר השירים • מזמורי שלמה • חכמת שלמה • תהילים ע"ב • תהילים קכ"ז |  |
| במקרא | צוואת דוד • חלום שלמה בגבעון • עליית שלמה למלוכה • משפט שלמה |  |
| אגדות שלמה | כסא שלמה • שלמה המלך ואשמדאי • שלמה המלך והדבורה • שלמה המלך ומלכת שבא • ברית שלמה |  |
| שונות | בית המקדש הראשון • ים של שלמה |  |
| הנצחתו | נחל שלמה • הר שלמה • בריכות שלמה • איי שלמה • עמודי שלמה • מרחב שלמה • מבצע שלמה |  |
| בתרבות המודרנית | שלמה המלך ושלמי הסנדלר • אגדות המלך שלמה • הספר מכרות המלך שלמה (עיבודים: מכרות המלך שלמה (סרט, 1985) • מכרות המלך שלמה (סרט, 1986)) |  |
| --- | --- |
בקרת זהויות :  NLI: 987007519120105171  GND: 1050811674  ISNI: 0000 0000 4810 3093  LCCN: nr2003019290  VIAF: 12250347   WorldCat (עם VIAF): 12250347
אלברט ברוקס

| --- | --- |

אלברט ברוקס, 2011
 לידה:  22 ביולי 1947 (בן 77) בוורלי הילס 
 שם לידה:  Albert Lawrence Einstein 
 מדינה:  ארצות הברית 
 תקופת הפעילות:  מ-1976
 עיסוק:  קומיקאי ותסריטאי
 מקום לימודים:  אוניברסיטת קרנגי מלון  תיכון בוורלי הילס 
 בן או בת זוג:  Kimberly Brooks (1997–?) 
 פרסים והוקרה:  מועמד לפרס אוסקר לשחקן המשנה הטוב ביותר
 http://www.albertbrooks.com/
 פרופיל ב-IMDb
 
אלברט לורנס ברוקס (באנגלית: Albert Lawrence Brooks; ב-22 ביולי 1947) הוא שחקן קולנוע, קומיקאי ותסריטאי יהודי-אמריקני, היה מועמד לפרס אוסקר לשחקן המשנה הטוב ביותר בשנת 1987 על תפקידו בסרט "משדרים חדשות".
ביוגרפיה

נולד בשם אלברט לורנס איינשטיין (Albert Lawrence Einstein) בבוורלי הילס, לשחקנית והזמרת היהודייה ת'למה לידס והקומיקאי היהודי הארי איינשטיין. אחיו הם קליף, הקומיקאי זוכה שני פרסי האמי בוב איינשטיין והתסריטאי צ'ארלס איינשטיין שנפטר ב-2007. גדל בסביבתם של אנשי בידור בדרום קליפורניה ולמד ב"תיכון בוורלי הילס".
למד ב"אוניברסיטת קרנגי מלון" שבפיטסבורג במשך כשנה ונשר במטרה להתעמק יותר בקריירה כקומיקאי. שינה שם משפחתו לברוקס (Brooks; כדי שלא יבלבלו אותו עם הפיזיקאי היהודי-גרמני-אמריקאי אלברט איינשטיין) והתחיל את דרכו בהופעות סטנד-אפ שפרסמו אותו והעניקו לו הזמנות לתוכניות טוק שואו רבות בשנות ה-60.
הוציא שני אלבומי הופעה קומיים מוצלחים, שאחד מהם אף היה מועמד לפרס גראמי.
לאחר ההצלחה כקומיקאי פנה ברוקס לתחום המשחק, לא לפני שביים ב-1975 חמישה סרטים קטנים.
ב-1976 הופיע לראשונה בסרט מסחרי, "נהג מונית" של מרטין סקורסזה בתפקיד טום.
לאחר מכן ביים ברוקס שלוש קומדיות: "חיים אמיתיים", "רומנטיקה רומנטית" ו"אבודים באמריקה" והופיע בהם בתפקיד הראשי.
השתתף בתור הנהג בפרק הראשון בגרסה הקולנועית לסדרה "אזור הדמדומים".
ב-1987 היה מועמד לפרס אוסקר לשחקן המשנה הטוב ביותר על תפקידו בדרמה הקומית של ג'יימס ל. ברוקס "משדרים חדשות" בתור כתב הטלוויזיה ארון אלטמן.
ב-1991 ביים וכתב את הסרט "נחיה ונאהב" (Defending Your Life) ושיחק בתפקיד הראשי לצידה של מריל סטריפ אותה ליהק, וב-1996 ביים את הדרמה הקומית "אמא" וגילם את סופר ספרי המדע בדיוני המצליח ג'ון הנדרסון.
ב-1998 שיחק בקומדיית הפשע של סטיבן סודרברג "רומן לא חוקי" בתור איש העסקים ריצ'רד ריפלי ודיבב את הנמר ג'ייקוב בקומדיה "ד"ר דוליטל".
ב-1999 ליהק את שרון סטון, ג'ף ברידג'ס ואנדי מקדואל לדרמה בבימויו "המוזה" שם שיחק ברוקס את התסריטאי המצליח סטיבן פיליפס.
ב-2003 התפרסם ברחבי העולם כשדיבב את מארלין אביו של הדג נמו בסרט האנימציה שובר הקופות "מוצאים את נמו", שיחק בתפקיד הראשי בקומדיה "מתחתנים עם ההורים" בתור ג'רי פייזר מומחה ברפואת רגליים ואביה של מליסה.
ב-2005 כיכב בקומדיה "לחפש קומדיה בעולם מוסלמי", כקומיקאי אמריקאי, שנשלח להודו ולפקיסטן כדי לבדוק מה מצחיק את המקומיים. 
ב-2007 דיבב את איש העסקים הרשע האנק סקורפיו בסרט האנימציה המצליח "משפחת סימפסון" המבוסס על הסדרה המפורסמת משנות ה-90 בה דיבב גם כן מגוון של דמויות.
ב-2008 הופיע בשישה פרקים בסדרה "העשב של השכן".
בשנת 2023 יצא הסרט התיעודי "אלברט ברוקס: אחיה ואוהב" העוסק בחייו של ברוקס. את הסרט ביים רוב ריינר, חברו הקרוב מזה כ-60 שנה.
ביוגרפיה > חייו האישיים

ברוקס נשוי לאמנית קימברלי שליין ולהם שני ילדים.
פילמוגרפיה נבחרת

טוראית בנג'מין (1980)
תנאים של חיבה (1983)
שלך בבגידה (1984)
אבודים באמריקה (1985)
משדרים חדשות (1987)
נחיה ונאהב (1991)
אני אעשה הכול (1994)
הסקואט (1994)
אמא (1996) - גם במאי
טיפול נמרץ (1997)
האיש הראשון שלי (2001)
מוצאים את נמו (2003)
לחפש קומדיה בעולם מוסלמי (2005)
הכל יחסים (2013)
שנה קשוחה מאוד (2014)
הנסיך הקטן (2015, דיבוב)
Concussion ‏(2015)
מוצאים את דורי (דיבוב) (2016)
החיים הסודיים של חיות המחמד (דיבוב) (2016)
אני אוהבת אותך אבא (דיבוב) (2017)
Ella McCay‏ (TBA)
הערות שוליים

↑  אמיר רותם, מתחת לשולחן המגיש - "משדרים חדשות״ (ארה״ב, 1987), במאי: ג'יימס ברוקס, שחקנים: ויליאם הרט, חולי האנטר, אלברט ברוקס, כל העיר, 20 במאי 1988
↑  עכבר העיר, "מוצאים את נמו", באתר הארץ, 14 ביולי 2003
"מוצאים את נמו" מועמד לאוסקר האנימציה ב-2004, באתר הארץ, 29 בנובמבר 2003
↑  דייב קר, בלי פרות בכביש, באתר הארץ, 29 בינואר 2006
↑  רחל נאמן, ביקורת - "רומן זעיר" - 'תנאים של חיבה', כותרת ראשית, 21 במרץ 1984
| פרס סטלייט לשחקן המשנה הטוב ביותר בסרט קולנוע |
| --- | --- | --- |
| דרמה (1996–2005) | ארמין מילר-שטאל (1996) ‏•‏‏ ברט ריינולדס (1997) ‏•‏‏ דונלד סאת'רלנד (1998) ‏•‏‏ הארי לניקס (1999) ‏•‏‏ ברוס גרינווד (2000) ‏•‏‏ בן קינגסלי (2001) ‏•‏‏ דניס הייסברט (2002) ‏•‏‏ דג'ימון הונסו (2003) ‏•‏‏ כריסטופר ווקן (2004) ‏•‏‏ דני יוסטון (2005) |  |
| מוזיקלי או קומדיה (1996–2005) | קובה גודינג ג'וניור (1996) ‏•‏‏ רופרט אוורט (1997) ‏•‏‏ ביל מארי (1998) ‏•‏‏ ויליאם ה. מייסי (1999) ‏•‏‏ וילם דפו (2000) ‏•‏‏ ג'ים ברודבנט (2001) ‏•‏‏ מייקל קונסטנטין (2002) ‏•‏‏ יוג'ין לוי (2003) ‏•‏‏ תומאס היידן צ'רץ' (2004) ‏•‏‏ ואל קילמר (2005) |  |
| סרט קולנוע (2006–הווה) | לאונרדו דיקפריו (2006) ‏•‏‏ קייסי אפלק / טום וילקינסון (2007) ‏•‏‏ מייקל שאנון (2008) ‏•‏‏ כריסטוף ואלץ (2009) ‏•‏‏ כריסטיאן בייל (2010) ‏•‏‏ אלברט ברוקס (2011) ‏•‏‏ חאווייר ברדם (2012) ‏•‏‏ ג'ארד לטו (2013) ‏•‏‏ ג'יי קיי סימונס (2014) ‏•‏‏ כריסטיאן בייל (2015) ‏•‏‏ ג'ף ברידג'ס (2016) ‏•‏‏ סם רוקוול (2017) ‏•‏‏ ריצ'רד אי. גרנט (2018) ‏•‏‏ וילם דפו (2019) ‏•‏‏ צ'דוויק בוזמן (2020) ‏•‏‏ קודי סמית-מקפי (2021) ‏•‏‏ קי הוי קואן (2022) ‏•‏‏ מארק ראפלו (2023) ‏•‏‏ גאי פירס (2024) |  |
| --- | --- |
בקרת זהויות :  NLI: 987007437379305171  PLWABN: 9810540994505606  BIBSYS: 98035694  BNE: XX1085471  BnF: cb14030953d (data)  CiNii: DA15073110  GND: 130586552  ISNI: 0000 0001 1349 4669  LCCN: n87921590  MusicBrainz: 4e840913-872d-49b0-837a-a051c9dfaeda  NKC: osd2013750362  NLK: KAC201208598  NTA: 073586986  SNAC: w63r3zv8  SUDOC: 052198286  VIAF: 118902208   WorldCat (עם VIAF): 118902208
Tron: Legacy Reconfigured

Tron: Legacy Reconfigured הוא אלבום רמיקס של צמד המוזיקה האלקטרונית הצרפתי דאפט פאנק, שיצא לאור על ידי חברת התקליטים וולט דיסני רקורדס ב-5 באפריל 2011. האלבום כולל רמיקסים של קטעים נבחרים מתוך פסקול הסרט טרון: המורשת של מוזיקאים אלקטרוניים עכשוויים שונים. Tron: Legacy Reconfigure הגיע למצעדים במספר מדינות והגיע למקום הראשון במצעד אלבומי הדאנס/אלקטרוני. האלבום זכה לביקורות מעורבות.